Gateløpet går fra sørvest til nordøst parallelt med og mellom Rosenborggata og deler av Industrigata. Førstnevnte gate følger et høydedrag sørøst for Vibes gate, og kryssende gater østfra fremviser et slakt fall ned mot Vibes gate. På eldre bilder ses også bergknauser på østsiden, ikke minst i området sør for Ole Vigs gate, men disse ble jevnet ut da murgårder ble oppført mot slutten av 1800-tallet. Før den tid fantes det en rekke trehus langs gaten, som da lå i utkanten bebyggelsen. Per 2022 gjenstår bare en villa i bakgården bak nr. 26A.